**Cov Chaw Ua Hauj Lwm Cov Kev Yuav Tsum Npaj Kom Muaj Txhij**

Cov chaw ua hauj lwm yuav tsum tsim thiab siv txoj kev npaj los daws cov teeb meem hauv qab no thiab yuav tsum muab tiv kom txhua tus tib neeg pom.

**Yog hais tias cov neeg ua hauj lwm ua tau hauv tsev, yuav tsum tso cai rau lawv ua hauv tsev.**

**Yuav tsum kom cov neeg ua hauj lwm uas muaj mob kom lawv twj ywm nyob tsev**

1. Tsim txoj kev kuaj kev noj qab nyob zoo rau cov neeg ua hauj lwm thaum lawv pib tuaj ua lawv txoj hauj lwm, xws li ntsuas seb lawv kub tob hau npaum li cas los yog kom teb cov lus nug txog kev muaj mob.
2. Qhia kom tau thiab tshem cov neeg ua hauj lwm uas muaj tus kab mob COVID‐19 cov kev muaj mob thiab cov neeg mus nrog cov neeg mob nyob, thiab muab lawv xa mus tsev.
3. Tsim cov kev sib txuas lus thaum yog hais tias tej zaum cov neeg ua hauj lwm mus nyob ze nrog cov neeg mob lawm.
4. Tsim txoj kev cov neeg ua hauj lwm qhia tau thaum lawv muaj mob.
5. Soj ntsuam thiab kho cov kev cai tswj txoj kev muaj mob kom muaj kev zam rau kev tshem mus nyob ib leeg thiab rau cov neeg kis mob yooj yim uas muaj mob kom lawv nyob twj ywm hauv tsev.
6. Muaj kev pab rau pawg neeg uas kis mob tau yooj yim yam lawv pab tsis tau lawv tus kheej.
7. Qhia kom meej rau cov neeg ua hauj lwm txog cov kev cai yuav ua li cas thaum muaj mob es tsis tuaj ua hauj lwm lawm.

**Kom nyob sib nrug tshaj: Cov neeg ua hauj lwm yuav tsum nyob tsawg kawg mas rau kauj ruam sib nrug deb**

1. Siv xov tooj sib txuas lus kom heej tshaj.
2. Sib pab ua hauj lwm thiab cov kev mus so; tsim cov sij hawm ua hauj lwm ntxiv.
3. Soj cov kev taug mus los kom txo kom txhob muaj neeg coob coob ntawm cov qhov rooj nkag los, cov chaw taug kev, lwm yam.
4. Txo cov neeg ua hauj lwm txoj kev sib ntsauv.
5. Kom muaj kev sib nrug tom chaw ua hauj lwm, nrog rau chav ua hauj lwm, cov kab ua hauj lwm, lwm yam.
6. Txo cov neeg uas lawv cov hauj lwm tsis tshua tseem ceeb kom txhob muaj kev sib ntsib ntawm cov taug chaw kev, cov tuam tsev, cov tsev, cov chaw ua hauj lwm, lwm yam.
7. Kom muaj chaw nrug deb ntawm cov neeg ua hauj lwm thiab cov neeg tuaj yuav khoom, xws li siv los nqa ntawm qhov rais los yog muab thaiv kom nrug.

**Neeg ua hauj lwm kev tu cev thiab tswj kev khoom siv**

1. Yuav tsum kom cov neeg ua hauj lwm ntxuav lawv ob sab tes tas mus li. Kom ntxuav tes thiab/los yog muaj cov tshuaj pleev tes thiab ntim kom txaus.
2. Muaj civ khoom tiv thaiv kom tsim nyog, nws li cov ntaub thaiv qhov ncauj/ntswg, hnaab looj tes, tshuaj tua kab mob, thaiv ntsej muag, lwm yam.
3. Tiv cov paib loj txog kev ntxuav tes thiab “npog thaum koj hnoos”.
4. Hais kom siv cov ntaub thaiv qhov ncauj/ntswg; xws li cov uas yog muab ntaub los xaws es tsis siv kho mob.
5. Txwv txoj kev npaj zaub npaj mov thiab sib faib noj.

**Cov kev tu thiab siv tshuaj tua kab mob**

1. Tu thiab siv tshuaj tua kab mob ntawm txhua qhov chaw tas mus li, xws li cov hoob kas, cov chav dej, cov chav sawv daws siv, cov khoom siv, cov cav, cov khoom siv kho, cov controls, lwm yam.
2. tsawg kawg mas ib zaug ntawm ib hnub twg, so cov khoom uas coob leej kov heev xws li pob qhov rooj, cov tes tuav, cov taws teb, cov txee, lwm yam.
3. Kom muaj cov tshuaj pleev tes thiab cov tshuaj tua kab mob uas tsim nyog siv.
4. Siv tshuaj tua kab mob tom chaw ua hauj lwm yog hais tias tus neeg ua hauj lwm kis tus kab mob COVID‐19.

**Tswj cov neeg tuaj yuav khoom thiab tiv thaiv kev xa, nqa thiab thauj khoom**

1. Cov neeg tuaj yuav khoom yuav tsum tau qhia ua ntej seb yuav dab tsi, teem kev kho ua ntej los yog kho khoom los yog tu tsiaj ua ntej mus rau tom lub lag luam.
2. Cov neeg yuav khoom yuav tsum txwv tsis pub nkag mus rau hauv lub lag luam.
3. Teem xa tuaj, mus nqa thiab thauj khoom mas yuav tsum teem ua ntej thiab tuaj txog thaum twg rau qhov chaw nqa, xa los yog thauj khoom yam sib txuas lus hauv xov tooj, ntaus ntawv los yog xa email.
4. Siv txoj kev them nqi yam tsis tas sib ntsib thaum siv tau. Yog yuav tsim ntsib xwb thiaj li them tau, them yam nyob nrug deb li ntawm rau kauj ruam los yog muaj dab tsi thaiv ntawm tus neeg ua hauj lwm thiab tus neeg tuaj yuav khoom.
5. Soj kev yuav khoom kuj soj kom nyob nrug deb li ntawm rau kauj ruam los yog muaj dab tsi thaiv ntawm tus neeg ua hauj lwm thiab tus neeg tuaj yuav khoom.
6. Yuav tsum muaj hnab looj tes rau cov neeg ua hauj lwm yog hais tias lawv kov khoom thiab/los yog kov nyiaj rau cov neeg tuaj yuav khoom, thiab looj cov ntaub thaiv qhov ncauj/ntswg kom txwv tau txoj kev kis kab mob.
7. Xa, nqa los yog thauj khoom yuav tsum ua yam nyob nrug deb li ntawm rau kauj ruam ntawm tus neeg ua hauj lwm thiab tus neeg tuaj yuav khoom.
8. Thov kom cov neeg tuaj yuav khoom looj daim ntaub thaiv qhov ncauj/ntswg.
9. Xa thiab nqa khoom ntawv cov chaw mas yuav tsum nyob nrug deb li ntawm rau kauj ruam deb ntawm tus neeg tuaj yuav khoom thiab tsis txhob kov lub tsheb.

**Txhua tus neeg ua hauj lwm – cov neeg tswj thiab cov neeg ua hauj lwm – yuav tsum tau mus kawm cov kev qhia no.**